
	Informatīvais ziņojums
Informatīvais ziņojums “Par Viedās administrācijas un reģionālās attīstības ministrijas uzdevumu atzīšanu par aktualitāti zaudējušiem”
	Iebildums
Atkārtoti norādām, ka Ministru kabineta 2024. gada 4. jūnija sēdes protokollēmuma Nr. 23 58. § 4. punkts nav atzīstams par aktualitāti zaudējušu, jo tas paredz uzdevumu izstrādāt grozījumus Latvijas vides aizsardzības fonda likumā, kas nav veikti atbilstoši aktuālajai situācijai. Uzdevums būtu atzīstams par aktualitāti zaudējušu, ja aktuālā situācija būtu, ka izmaiņas likumā nav veiktas, jo situācija ar fondu saglabājas nemainīga, vai arī, ja nepieciešamos grozījumus būtu izstrādājusi cita ministrija vai Saeima, kas atbilstoši ziņojumā sniegtajai informācija nav noticis. Vienlaikus izprotam VARAM sniegto argumentāciju, ka nepieciešamie grozījumi ir tehniska rakstura, jo faktiski fonda darbība notiek, bet arī vēršam uzmanību, ka sākotnējais uzdevums pēc būtības jau paredzēja, ka šādi tehniska rakstura grozījumi likumā ir jāveic. Papildus situācijas risinājumam piedāvājam izvērtēt iespēju uzdevumu nevis atzīt par aktualitāti zaudējušu, bet noteikt, ka nepieciešamie grozījumi Latvijas vides aizsardzības fonda likumā veicami kopā arī citiem būtiskiem grozījumiem, attiecīgi precizējot ziņojuma 3.punktu un attiecīgi arī protokollēmuma projekta 2.3.apakšpunktu.
Vienlaikus lūdzam informatīvo ziņojumu iesniegt saskaņošanai arī Valsts kancelejai.
 
Piedāvātā redakcija
-
	Ilze Kote (FM)

	2.
	MK sēdes protokollēmuma projekts
2.4. Ministru kabineta 2024. gada 20. augusta sēdes protokollēmuma (prot. Nr. 32 61. §) "Informatīvais ziņojums "Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2025., 2026., 2027. un 2028. gadam"" 92.1. apakšpunktā doto uzdevumu.
	Iebildums
Atkārtoti vēršam uzmanību, ka tā kā nav izpildīts Ministru kabineta 2024. gada 20. augusta sēdes protokollēmuma Nr. 32 61. § “Informatīvais ziņojums “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2025., 2026., 2027. un 2028. gadam”” 92.1. apakšpunktā dotais uzdevums, attiecīgi lūdzam svītrot Ministru kabineta sēdes protokollēmuma projekta 2.4.apakšpunktu.

